[image: image1.png]



NARVA-JÕESUU LINNAVALITSUS

KORRALDUS

Narva-Jõesuu

                                                                                    xx. xx 2026 nr xx
Narva-Jõesuu linna Narva-Jõesuu linnas Raja tn 18 kinnistu ja lähiala detailplaneeringu algatamine
Narva-Jõesuu Linnavalitsusele on 15.09.2026 esitatud korrigeeritud taotlus Narva-Jõesuu linna Narva-Jõesuu linnas Raja tn 18 kinnistu ja lähiala detailplaneeringu algatamiseks. Taotlus registreeritud Narva-Jõesuu Linnavalitsuse dokumendiregistris nr 26/7-1.2/18-2 all, esmane nr 26/7-1.2/18 all.
29.09.2026 vastuskirjaga nr 26/7-1.2/18-3 pikendati taotluse läbivaatamise tähtaega seoses eeltoimingute teostamisega (KSH eelhinnangu kohta seisukohtade küsimine ja detailplaneeringu finantseerimise lepingu sõlmimine) planeerimisseaduse (edaspidi PlanS) § 128 lg 4 alusel. 
Taotleja on kinnistu omanik.
Detailplaneeringu eesmärk
Detailplaneeringu eesmärk on Raja tn 18 kinnistu kuni kuue väikeelamumaa kruntideks jagamine ja ehitusõiguse määramine väikeelamukruntidele (sh. paarismajad) koos haljasala, tehnovõrkude ja juurdepääsu planeerimisega. Eesmärgid võivad täpsustuda detailplaneeringu koostamise raames. Detailplaneeringuga lahendatakse peamiselt PlanS § 126 lg 1 punktides 1–9, 11, 12, 17, 21 ja 22 nimetatud ülesanded. Samuti võib loetelu detailplaneeringu koostamisel uute asjaolude ilmnemisel muutuda. 
Detailplaneeringu ala
Detailplaneeringu ala hõlmab Raja tn 18 kinnistut (kinnistut (kinnistu tunnus 51301:007:0028 ja nr 4495308) ja lähiala, mis on vajalik juurdepääsude tagamiseks Raja tänavalt. Planeeritava ala suurus on u 1.25 ha. Detailplaneeringu ala piiridega on võimalik tutvuda korralduse lisas 1. lähteülesanne. Kavandatav planeeringuala Raja tn 18 kinnistul on hoonestamata ning on kaetud kõrghaljastusega. Ala on ümbritsetud eri funktsiooniga kinnistutega (väikeelamud, metsamaa).
Keskkonnamõju strateegilisest hindamisest
Keskkonnamõju strateegilise hindamise (edaspidi KSH) kohustuslikkus on sätestatud keskkonnamõju hindamise ja keskkonnajuhtimissüsteemi seaduse¹ (edaspidi KeHJS) § 33 lg 1. Kavandatav tegevus ei kuulu KeHJS-i § 33 lõike 1 kohaselt KSH kohustusega tegevuste hulka. 

KeHJS § 33 lõike 2 punkti 4 kohaselt tuleb KSH algatamise vajalikkust kaaluda ja anda selle kohta eelhinnang, kui koostatakse detailplaneering, millega kavandatakse käesoleva seaduse § 6 lõikes 2 nimetatud valdkonda kuuluvat ja § 6 lõike 4 alusel kehtestatud määruses nimetatud tegevust, sealhulgas elurajooni kavandamist. Elurajooni kavandamine on tegevus, mille puhul tuleb enne detailplaneeringu algatamist kaaluda KSH algatamise vajalikkust ja anda selle kohta eelhinnang. KSH eelhinnangu koostamise aluseks võib olla ka määruse § 16 (muud juhud), mille alusel tuleb

eelhinnang anda muu käesolevas määruses nimetamata tegevuse puhul, mis võib kaasa tuua

olulise keskkonnamõju.
Detailplaneeringu keskkonnamõju strateegilise hindamise eelhinnangu koostas LEMMA OÜ Ronfard OÜ tellimusel (töö versioon 06.10.2026).  Keskkonnamõju strateegilise hindamise eelhinnangu põhjal ei ole detailplaneeringule keskkonnamõju strateegilise hindamise algatamine vajalik, kuna kavandatava tegevuse elluviimisel ei ole ette näha olulisi negatiivseid mõjusid looduskeskkonnale ning inimeste tervisele ja heaolule. 

KeHJS § 33 lg 6 kohaselt keskkonnamõju strateegilise hindamise vajalikkuse üle otsustamisel tuleb enne otsuse tegemist küsida seisukohta kõigilt asjaomastelt asutustelt, edastades neile seisukoha võtmiseks käesoleva paragrahvi nimetatud kriteeriumide alusel tehtud otsuse eelnõu.

Käesoleva korralduse eelnõu ja KSH eelhinnang olid edastatud asjaomastele asutustele (Keskkonnaamet, Päästeamet, Politsei-ja Piirivalveamet, Terviseamet, Riigi Kaitseinvesteeringute Keskus, Kaitseministeerium). Nimetatud asutused (xxx) nõustusid, et KSH algatamine ei ole eeldatavalt vajalik. Käesoleva korralduse lisa 1 lähteülesanne p 8 täiendati ametite poolt esitatud tähelepanekutega (korrigeeritakse jooksvalt).
Lähtudes algatatava detailplaneeringu eesmärgist ja teadaolevast informatsioonist, ei ole võimalik eeldada olulise ja eeldatavalt olulise keskkonnamõju ilmnemist. 
Detailplaneeringu koostamise alusandmed
Narva-Jõesuu linna üldplaneeringu (kehtestatud Narva-Jõesuu Linnavolikogu 30.01.2019 otsusega nr 78) (edaspidi üldplaneering) kohaselt Raja tn 18 kinnistu juhtotstarve on 100% väikeelamu maa (EV).

Maa-ameti kaardirakenduse andmetel on Raja tn 18  kinnistu sihtotstarve 100% elamumaa. 
Maa-ala ei asu rohevõrgustikus.
Raja tn 18 detailplaneeringuga kavandatav tegevus vastab kehtivale üldplaneeringule.
Detailplaneeringu koostamisel tuleb järgida kehtiva üldplaneeringu nõudeid. 

Raja tn 18 kinnistu kohta on koostatud haljastuse dendroloogiline hinnang ja määratud haljastuslike objektide väärtusklassid Echium OÜ (Sulev Järve) poolt 04.04.2026 a. Haljastuslikult eriti väärtuslikuks (I väärtusklass) määratletud puud alal puudusid. Vastavalt puude väärtusklassidele tuleb DP koostamise käigus määrata hoonestusalade sobivad asukohad kruntide piires eesmärgiga säilitada maksimaalselt väärtuslikke kooslusi (II väärtusklass).
Detailplaneeringu raames on vajalik hinnata detailplaneeringu elluviimisega kaasnevaid asjakohaseid majanduslikke, kultuurilisi, sotsiaalseid ja looduskeskkonnale avalduvaid mõjusid. Täiendavate uuringute ja analüüside vajadus selgub detailplaneeringu koostamise käigus.
Ida-Viru maakonnaplaneering 2030+ (kehtestatud Ida-Viru maavanema 28.12.2016. a korraldusega nr 1-1/2016/278) (edaspidi maakonnaplaneering)

Maakonnaplaneeringu p 2.2 kohaselt Narva-Jõesuu linnalise asustusega ala. Ida-Viru maakonnaplaneeringus linnalise asustusega alad on määratletud eesmärgiga luua kompaktsed linnalised alad, kuhu ka jätkuvalt ja suhteliselt kiirelt kahaneva rahvaarvu tingimustes koonduvad töö- ning elukohad. Juba olemasolevate linnaliste keskuste tiheduse ja kompaktsuse tõstmine suurendab piirkonna ruumilist ja funktsionaalset sidusust, soodustab mitmekesise ja kvaliteetse elukeskkonna säilimist ja tekkimist ning hoiab uue tehnilise ja sotsiaalse taristu rajamisega kaasnevad kulutused võimalikult madalal tasemel.
Detailplaneering vastab maakonnaplaneeringule.
PlanS § 125 lg 1 p 1 kohaselt detailplaneeringu koostamine on nõutav linnades kui asustusüksustes ehitusloakohustusliku hoone püstitamiseks.
PlanS § 128 lg 1 kohaselt algatab detailplaneeringu kohaliku omavalitsuse üksus. 
Narva-Jõesuu Linnavolikogu 27.05.2020 määruse nr 88 “Ehitusseadustikus, planeerimisseaduses ning ehitusseadustiku ja planeerimisseaduse rakendamise seaduses sätestatud ülesannete delegeerimine Narva-Jõesuu Linnavalitsusele“ § 2 kohaselt planeerimisseaduses sätestatud kohalikule omavalitsusele või kohaliku omavalitsuse üksusele antud ja volikogu ainupädevusse mitte kuuluvate ülesannete täitmine delegeeritakse Narva-Jõesuu Linnavalitsusele.

Lähtudes ülaltoodust ning võttes aluseks planeerimisseaduse § 125 lg 1 p 1, § 128 lg 1, KOKS § 30 lg 1 p 4 ning Narva-Jõesuu Linnavolikogu 27.05.2020 määruse nr 88 § 2
annab Narva-Jõesuu Linnavalitsus 
k o r r a l d u s e:
1. Algatada detailplaneeringu koostamine Narva-Jõesuu linna Narva-Jõesuu linnas Raja tn 18 kinnistul ja lähialal. 

2. Kinnitada detailplaneeringu lähteseisukohad vastavalt lisale 1.

3. Jätta algatamata detailplaneeringu keskkonnamõju strateegiline hindamine, lähtudes KSH eelhinnangust (lisa 2) ning asjaomaste asutuste seisukohtadest.

4. Kinnitada KSH eelhinnang  vastavalt lisale 2.
5. Teavitada korraldusest avalikkust vastavalt planeerimisseaduse nõuetele.

6. Detailplaneeringu koostamise algataja, koostamise korraldaja ja kehtestaja on Narva-Jõesuu Linnavalitsus, kontakt: Narva-Jõesuu linna Narva-Jõesuu linn J. Poska tn 26, info@narva-joesuu.ee. Detailplaneeringu koostaja on pädev planeerija.

7. Võimaldada korraldusega tutvuda Narva-Jõesuu Linnavalitsuses lahtioleku aegadel aadressil Narva-Jõesuu linna Narva-Jõesuu linn J. Poska tn 26, II korrus ja linna koduleheküljel https://narva-joesuu.ee/det.planeeringute-algatamine-uldinfo.

8. Korraldus jõustub teatavakstegemisest.

9. Detailplaneeringu algatamine ja detailplaneeringu keskkonnamõju strateegilise hindamise algatamata jätmine on menetlustoimingud. Menetlustoimingud on vaidlustatavad koos haldusaktiga, milleks on planeeringu kehtestamise või kehtestamata jätmise korraldus.

